Document ID: 32005R1742

KOMMISSIONENS FORORDNING (EF) Nr. 1742/2005
af 24. oktober 2005
om ændring af forordning (EF) nr. 1164/2005 om åbning af en løbende licitation med henblik på salg på EF-markedet af majs fra det polske interventionsorgan
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Kommissionens forordning (EF) nr. 1164/2005 (2) har åbnet en løbende licitation med henblik på salg på EF-markedet af majs fra det polske interventionsorgan. Nævnte licitation udløber den 26. oktober 2005, og de mængder, der er stillet til rådighed under nævnte forordning, er ikke blevet udnyttet fuldt ud.
(2)
For at sikre producenterne og foderindustrien forsyninger til konkurrencedygtige priser i hele produktionsåret 2005/06 bør der fortsat på kornmarkedet kunne disponeres over de majslagre, som det polske interventionsorgan ligger inde med.
(3)
Under hensyn til det forventede behov på markedet i den kommende periode og mængderne hos det polske interventionsorgan har Polen underrettet Kommissionen om, at landets interventionsorgan har til hensigt at forøge den mængde, der udbydes i licitation, med 56 129 tons. Af hensyn til situationen på markedet bør Polens anmodning besvares positivt.
(4)
Forordning (EF) nr. 1164/2005 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 1164/2005 foretages følgende ændringer:
1)
I artikel 1 ændres mængden »99 068« tons til »90 000« tons.
2)
I artikel 4, stk. 1, tredje afsnit, ændres datoen den »26. oktober 2005« til den »28. juni 2006«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. oktober 2005.

Labels: 3
17
18